Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 123/13/8811	Trebišov, 16.4.2015
EEČ : 2-69-171-2015

U Z N E S E N I E

Trestná vec:	obvinený XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný rodič umožnil v dobe od 01.09.2009 do 30.06.2010 a v dobe od 01.09.2010 do 30.06.2011 v obci XXXXX                       na ul. XXXXX, umožnil z nedbanlivosti svojej dcére XXXXX, v tom čase žiačke ZŠ na ul. XXXXX viesť záhaľčivý život tým, že zanedbal starostlivosť o jej povinnú školskú dochádzku, aj napriek upozorneniam zo strany školy nápravu nezjednal, kde v školskom roku 2009/2010 táto vymeškala 189 neospravedlnených vyučovacích hodín a v školskom roku 2010/2011 vymeškala 409 neospravedlnených vyučovacích hodín,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
	Uznesením vyšetrovateľa OR PZ, OKP, OVK Trebišov sp. zn. ORP-4/OVK-TV-2013 z 28.03.2013 bolo vznesené obvinenie XXXXX za prečin ohrozovania mravnej výchovy mládeže podľa § 211 ods. 1 písm. b/, ods. 3 písm. a/ Tr. zákona na tom skutkovom základe, ako je uvedené vo výroku tohto uznesenia.  

	V priebehu vyšetrovania bolo zistené, že obv. XXXXX zomrel dňa 08.08.2013, o čom svedčí úmrtný list Matričného úradu mesta XXXXX zo dňa 16.03.2015.

	Podľa § 215 ods. 1 písm. d/ Tr. poriadku prokurátor zastaví trestné stíhanie, ak je trestné stíhanie neprípustné podľa § 9 Tr. poriadku.

	Podľa § 9  ods. 1 písm. d/  Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel, alebo bol vyhlásený za mŕtveho. 
	
	Nakoľko obvinený XXXXX zomrel,  bolo potrebné jeho  trestné stíhanie zastaviť podľa § 215 ods. 1 písm. d/ Tr. poriadku s poukazom na § 9 ods. 1 písm. d/ Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia.  Sťažnosť má odkladný účinok. (§ 185 a nasl. Tr. por.)

JUDr. Róbert Kuka
prokurátor